མི་གཞན་དག་གི་ཕ་མ་སྤུན་མཆེད་འདས་གྲོངས་སོང་སྐབས་ལྟརདཀར་མེའི་ཞལ་འདེབསའབུལ་མཁན་ཙམ་མས་སེམས་གསོ་གཏོང་མཁན་ཙམ་དང་།ཐ་ན་དུས་ཐོག་ལ་ཤེས་མཁན་ཡང་མེད།བཟའ་ཟླ་ངེད་གཉིས་གཅིག་གཅིག་པུས་ཁ་ཁུ་སིམ་པོའི་ངང་རྟེན་གསུམ་མཆོད་པ་དང་འཁྲུངས་རྟགས་བླུས་རྗེས་ཕ་དྲིན་ཅན་ཁྱིམ་ནས་གཏན་དུ་བྲལ་ཏེ་གཟའ་འཁོར་གཅིག་སོང་ཉིན་ཁོ་བོ་གཞི་ནས་ཁྱིམ་དུ་འབྱོར།ཁྱིམ་དུ་འབྱོར་སྐབས་ཕ་ཡི་སྤྱོད་ཆས་དང་གྱོན་ཆས་སོགས་དྲན་གསོ་སློང་སླ་བའི་ཤུལ་རྗེས་གང་ཡང་མཐོང་རྒྱུ་མེད་པ་དང་།ཐ་ན་གསོན་པོར་བཞུགས་སྐབས་ཀྱི་བཞེས་ཆསཕོར་པདང་འདྲ་པར་ཙམ་ཡང་མཐོང་རྒྱུ་མེད་པར་ཁྱིམ་ཧྲིལ་པོ་སྟོང་ལྷང་ལྷང་དུ་གྱུར་པས།དགོང་མོ་ནང་མི་འཛོམས་གྲུབ་ནའང་ད་དུང་མི་ང་ཚང་བ་ལྟར་གྱི་སྣང་བ་ཞིག་རྒྱུན་མར་སྟེར་བས་ལྐོག་ཏུ་གྲངས་ཀ་ཡང་ཐེངས་འགའ་རྒྱག་དགོས་བྱུང་།